***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA:007-04/23-01/03*

*URBROJ:251-295-03/01-23-03*

*Zagreb, 23. ožujka 2023.*

*IZVOD IZ ZAPISNIKA*

*s 21. sjednice Školskog odbora Prehrambeno-tehnološke škole održane dana 23. ožujka 2023. u Prehrambeno–tehnološkoj školi s početkom u 18.00 sati.*

*Na sjednici su prisutni:*

*1. Članovi Školskog odbora:
 - iz reda nastavnika i stručnih suradnika škole: Nina Pilić, Maja Vugrinec Lukavec*

 *- ispred skupa zaposlenika: Marija Sukačić-Vendl
 - predstavnica Vijeća roditelja: Martina Vuksan*

*- predstavnik osnivača: Nikica Mihaljević, Jana Šic Žlabur*

*2. Ostali prisutni:*

*Josip Šestak, ravnatelj škole*

*Konstatirano je da postoji kvorum.*

*Za zapisničara se imenuje Marija Sukačić-Vendl.*

*Na početku sjednice predsjednica Školskog odbora pozdravila je prisutne i pročitala je sljedeći:*

 *D N E V N I R E D*

1. *Verifikacija Zapisnika s 20. sjednice Školskog odbora*
2. *Aktualnosti između dviju sjednica Školskog odbora*
3. *Davanje prethodne suglasnosti za zasnivanje radnog odnosa po objavljenom natječaju*
4. *Pitanja i prijedlozi*

*Dnevni red jednoglasno je prihvaćen.*

*Ad 1.*

*Zapisnik s 20. sjednice Školskog odbora dostavljen je pozvanima uz poziv na 21. sjednicu te su članovi imali priliku proučiti navedene zapisnike. Nije bilo primjedbi te su članovi Školskog odbora jednoglasno verificirali Zapisnik s 20. sjednice Školskog odbora.*

*Ad 2.*

*O aktualnostima između dviju sjednica Školskog odbora izvijestio je ravnatelj škole Josip Šestak. Tijekom drugog dijela zimskih praznika škola je u prijepodnevnim satima radnih dana bila otvorena i dostupna nastavnicima koji su radili u školi. Dana 13. i 14. ožujka održane su sjednice razrednih vijeća za sve razrede u našoj školi.*

*Nastavnici i učenici pripremaju se za Zagrebački obrtnički sajam koji će se održati 26. i 27. travnja 2023. na Zagrebačkom velesajmu na kojemu ćemo uz JMO zanimanja prezentirati i naša ostala zanimanja. Započele su pripreme za manifestaciju „Dojdi osmaš“ koja se održava u svibnju.*

*Ravnatelj je dao kratko izvješće s Međunarodnog obrtničkog sajma u Münchenu na kojem je boravio. Posjet smatra korisnim jer daje perspektivu u kojem smjeru se razvijaju obrtnička zanimanja s obzirom da naša škola obrazuje učenike u dvama obrtničkim zanimanjima.*

*Ravnatelj je pozvao prisutnu nastavnicu Maju Vugrinec Lukavec da ukratko izvijesti o rezultatima natjecanja „Poslovni izazov“. Učenici naše škole ušli su u finale i osvojili sudjelovanje na međunarodnom višednevnom natjecanju „Poslovni izazov Zapadnog Balkana“ koje će se održati u svibnju u Budvi u Crnoj Gori. Zadatak je bio osmisliti mobilnu aplikaciju i platformu u suvremenom poslovanju.*

*Ad 3.*

*Školski odbor jednoglasno se slaže s Odlukom Povjerenstva da na radno mjesto suradnika u nastavi nije izabran niti jedan/a kandidat/kinja.*

*Ad 4.*

*Pitanja i prijedloga nije bilo.*

*21. sjednica Školskog odbora završena je u 19.00 sati.*

 *PREDSJEDNICA ŠKOLSKOG ODBORA:*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *Nina Pilić, dipl. ing.*